แจ้งเกิด เรนาโต ทุบสถิติ แข้งเด็กสุดยิงประตูน็อกเอาต์ยูโร
เรนาโต ซานเชซ มิดฟิลด์ดาวโรจน์ทีมชาติโปรตุเกส ผงาดทำลายสถิติ 3 อย่างในเกมเดียวประกอบด้วย เป็นแข้งอายุน้อยสุดที่ลงเล่นเป็นตัวจริงในยูโร 2016 และเป็นแข้งอายุน้อยสุดที่ยิงประตูได้ในยูโรรอบน็อกเอาต์,สำนักข่าวต่างประเทศรายงานวันที่ 1 ก.ค. ว่า เรนาโต ซานเชซ ห้องเครื่องวัยละอ่อนทีมชาติโปรตุเกส ผงาดสร้างชื่อให้กับตัวเองด้วยการทุบสถิติ 3 อย่างในศึกยูโร 2016 เมื่อคืนที่ผ่านมา,ดาวเตะป้ายแดงจากสโมสร เสือใต้ บาเยิร์น มิวนิก ซัดประตูกู้ชีพให้กับ โปรตุเกส ไล่ตีเสมอ โปแลนด์ ไปแบบหืดจับ 1-1 ก่อนที่พวกเขาจะมาเอาชนะจุดโทษในช่วงฎีกา 5-3 ตบเท้าเข้ารอบตัดเชือกต่อไป,โดยหลังเกม อ็อพตา เจ้าพ่อด้านสถิติเปิดเผยว่า เรนาโต ซานเชซ คือนักเตะอายุน้อยที่สุดที่ลงสนามเป็นตัวจริงในศึกยูโร 2016 (18 ปี 317 วัน) และเป็นแข้งอายุน้อยสุดที่ลงสนามในรอบน็อกเอาต์อันดับสองเป็นรองแค่ เวย์น รูนีย์ 18 ปี 244 วัน อีกทั้งยังเป็นแข้งอายุน้อยที่สุดที่ลงสนามเป็นตัวจริงให้กับทีมชาติโปรตุเกส ทำลายสถิติเดิมของรุ่นพี่ คริสเตียโน โรนัลโด ที่เคยทำไว้ 19 ปี 146 วัน,นอกจากนี้ ซานเชซ ยังทำลายสถิติเป็นนักเตะอายุน้อยสุดที่ยิงประตูได้ในรอบน็อกเอาต์ ทำลายสถิติเดิมของรุ่นพี่ทีมชาติอย่าง คริสเตียโน โรนัลโด ที่ 19 ปี 194 วัน วันในเกมที่ชนะ เนเธอร์แลนด์ 2-1 ในรอบตัดเชือกศึกยูโรปี 2004 แต่ถ้าหากไม่นับรอบน็อกเอาต์ เรนาโต จะอยู่อันดับที่ 3 ซึ่งอันดับ 1 คือ โยฮัน ฟอนแลนเทิร์น ดาวเตะจากสวิตเซอร์แลนด์ ที่ 18 ปี 141 วัน ในเกมที่พ่าย ฝรั่งเศส 1-3 ศึกยูโร 2004,อันดับนักเตะอายุน้อยสุดที่ยิงประตูได้,18 ปี 141 วัน : โยฮัน ฟอนแลนเทิร์น (สวิตเซอร์แลนด์ แพ้ ฝรั่งเศส 1-3,21/06/04),18 ปี 237 วัน : เวย์น รูนีย์ (อังกฤษ ชนะ สวิตเซอร์แลนด์ 3-0, 17/06/04),18 ปี 317 วัน : เรนาโต ซานเชซ (โปรตุเกส เสมอ โปแลนด์ 1-1,30/06/16),19 ปี 107 วัน : ดราแกน สตอยโควิช (ยูโกสลาเวีย แพ้ ฝรั่งเศส 2-3,19/06/84),19 ปี 129 วัน : คริสเตียโน โรนัลโด (โปรตุเกส แพ้ กรีซ 1-2, 12/06/04)
เรนาโต ซานเชซ มิดฟิลด์ดาวโรจน์ทีมชาติโปรตุเกส ผงาดทำลายสถิติ 3 อย่างในเกมเดียว ประกอบด้วย เป็นแข้งอายุน้อยสุดที่ยิงประตูได้ในยูโรรอบน็อกเอาต์,เป็นแข้งโปรตุเกสอายุน้อยสุดที่ลงตัวจริง และ อายุน้อยสุดที่ลงสนามในยูโร 2016
ยูโร 2016,โปรตุเกส,เรนาโต ซานเชซ,ข่าวกีฬา,ข่าว,ไทยรัฐออนไลน์